Blandt visse danske politikere og debattører er der opstået en fortælling om, at Vesten bør opfatte Ruslands præsident Vladimir Putin som en allieret snarere end som en geopolitisk modstander.

Den mest prominente fortaler for Putin som vestlig allieret er Dansk Folkepartis Marie Krarup, der i en plæderede for et nyt og pragmatisk dansk forhold til Rusland, sådan at “vi kan ruste os til den forestående kulturkamp med islam, der bliver – eller rettere er – en eksistenskamp for den vestlige kultur og frihed. Og i den kamp skal vi have Rusland på vores side.”

Krarup uddybede i Deadline:

“Vi har i høj grad fælles interesser med [russerne]. Vi har den samme udfordring med terror, islam og indvandring og destabilisering på sydfronten. Det er en kommende allieret, vi bør se Rusland som, i stedet for at bygge

Marie Krarups idé om ikke blot en tilnærmelse men et egentligt interessefællesskab mellem Vesten og Rusland lægger sig op ad lignende udmeldinger fra andre europæiske EU-skeptiske og indvandringskritiske partier som Frankrigs Front National, der har modtaget et større russisk lån, og hvis leder Marine Le Pen har udtalt, at hun “beundrer” Putin, Storbritanniens UKIP, der i Europa-Parlamentet har stemt mod forslag, der skulle sikre offentlighed om , og italienske Lega Nord, der har underskrevet en “værdibaseret” partnerskabsbaseret aftale med Putins parti, Det Forenede Rusland.

I de forløbne år har også borgerlige debattører som Ole Hyltoft, Kasper Støvring, Søren Krarup (Marie Krarups far) og bloggeren Søren Hviid udtalt sig rosende om aspekter af Putins politik.